	[bookmark: _Hlk517354552]




Sąlygų aprašo

	2 priedas




SPORTO SALĖS VĖDINIMO SISTEMOS ATNAUJINIMO DARBŲ SU APRAŠO PARENGIMU KLAIPĖDOS SUAUGUSIŲJŲ GIMNAZIJOS PASTATE, 
I.SIMONAITYTĖS G. 24, KLAIPĖDA,  
 TECHNINĖ SPECIFIKACIJA



I. Reikalavimai atliekant darbus

1. Rangovas, vadovaudamasis teisės aktų nustatytais reikalavimais įsipareigoja atlikti mokslo paskirties pastato, adresu I. Simonaitytės g. 24, Klaipėdoje, sporto salės vėdinimo sistemos atnaujinimo su aprašo parengimu darbus (toliau – Darbai). Vėdinimo įrenginys montuojamas ventkameros patalpoje pastato viduje. Darbus Rangovas turi atlikti vadovaujantis Lietuvos Respublikoje galiojančiais įstatymais, norminiais teisės aktais, standartais, statybos techniniais reglamentais, higienos normų reikalavimais, STR ir kitais susijusiais dokumentais.
2. Užsakovas priims atliktus darbus vadovaudamasis prie Sutarties pridėta Technine specifikacija ir pateiktu pasiūlymu bei pasirašydamas atliktų darbų perdavimo - priėmimo aktą.
3. Rangovas privalo Darbus atlikti naudojantis savo įrankiais, mechanizmais ir medžiagomis. Visos Darbų metu naudojamos medžiagos, įrengiama įranga bei gaminiai turi būti nauji ir nenaudoti.
4. Rangovas privalo Darbų vykdymo metu nepažeisti šalia Darbų zonos esančių komunikacijų. Rangovas, pažeidęs komunikacijas, per terminą, kurį raštu suderina su Užsakovu, turės atstatyti savo lėšomis. Rangovas taip pat įsipareigoja užtikrinti greta Darbų zonos ir joje esančių žmonių apsaugą nuo Darbų keliamų pavojų bei atsakyti už juos.
5. Rangovas privalo laikytis Lietuvos Respublikoje galiojančių įstatymų ir kitų teisės aktų nuostatų bei užtikrinti, kad visi Rangovo samdomi darbuotojai jų laikytųsi. Rangovas garantuoja Užsakovui tiesioginių nuostolių atlyginimą, jei Rangovas ar jo pavaldiniai nesilaikytų įstatymų ir kitų teisės aktų reikalavimų.
6. Rangovas privalo laikytis priešgaisrinės saugos reikalavimų, saugos darbe, aplinkos saugos taisyklių ir reikalavimų, vykdyti savo darbuotojų nelaimingų atsitikimų darbe tyrimą ir apskaitą. 
7. Rangovas privalo į kainą įsivertinti demontuojamo statybinio laužo/įrangos išnešimą, išvežimą ir utilizavimą, naujų medžiagų ir įrangos išlaidas ir kitas išlaidas susijusias su Darbų atlikimu. 
8. Rangovas, atlikęs Darbus, įsipareigoja iki Darbų perdavimo-priėmimo akto pasirašymo, išgabenti po Darbų likusias statybines atliekas. 
9. Rangovas privalo užbaigęs darbus atlikti oro kiekių matavimus ir pateikti vėdinimo pasą.
         10. Į Darbų kainą turi būti įskaičiuoti visi mokesčiai, medžiagos, darbo sąnaudos ir transportavimo išlaidos.  

 Darbų ir kiekių sąrašas

1 lentelė
	Vėdinimo sistemos įrengimas sporto salėje

	Eil. Nr.
	Darbai
	Mato vnt.
	Kiekis
	TS

	1
	Rekuperatoriaus iki 5000m3/h prie 400Pa montavimas
	vnt
	1
	TS-1

	2
	Triukšmo slopintuvų montavimas
	vnt
	2
	TS-1

	3
	Valdymo pultelio montavimas
	vnt
	1
	TS-1

	4
	Uždarymo sklendžių su pavara montavimas 
	vnt
	2
	Ts-1

	5
	Reguliavimo sklendžių montavimas  
	vnt
	4
	TS-4

	6
	Reguliuojamų grotelių montavimas ortakiuose
	vnt
	20
	TS-2

	7
	Difuzorių montavimas
	vnt
	12
	TS-7

	8
	Oro išleidėjų (deflektorių ) montavimas
	vnt
	1
	

	9
	Lauko grotelių montavimas
	vnt
	1
	TS-8

	10
	Ugnį sulaikančių sklendžių montavimas
	vnt
	6
	TS-3

	11
	Angų per sieną ortakiams  pravesti iškirtimas
	vnt
	12
	

	12
	Ortakių iš 0,7 mm cinkuotos skardos montavimas, kurių D iki 630
	m2
	108
	TS-6

	13
	Ortakių iš 0,7 mm cinkuotos skardos  kurių perimetras iki 3600mm montavimas
	m2
	45
	TS-6

	14
	Ortakių izoliavimas akmens vatos dembliais 100mm
	m2
	28
	TS-5

	15
	Esamos vėdinimo įrangos ventkameroje Nr. 11-28 demontavimas
	kompl.
	1
	TS-9

	16
	Esamų ortakių ventkameroje  Nr11-28 demontavimas
	kompl.
	1
	TS-9

	17
	Esamų mūro-betono pertvarų demontavimas ventkameroje
	m2
	8
	TS-9

	18
	Kabelio apsauginiame vamzdyje iš el. skydinės  Nr. 1-53 iki ventkameros Nr. 11-8  montavimas
	m
	82
	TS-10

	19
	Automatinio 3F jungiklio el. skydinėje montavimas, el. skydelio ventkameroje montavimas
	kompl.
	1
	TS-11

	20
	Vėdinimo sistemos automatikos sumontavimas
	vnt
	1
	TS-1

	21
	Sistemos paleidimas -derinimas
	vnt
	1
	

	22
	Statybinių šiukšlių išvežimas
	kompl.
	1
	TS-9


Pastaba: nurodyti kiekiai yra orientaciniai. Rangovas, pateikdamas pasiūlymą, turi įsivertinti darbų kiekius pagal atliekamų darbų technologijas.
2 lentelė
	Žymuo
	Charakterisktikos, techniniai ir įrengimo reikalavimai

	TS-1
	Vėdinimo rekuperatoriaus montavimas

	Antro aukšto patalpose montuojamas rotacinis, Elektra šildomas rekuperatorius, kurio našumas iki 5000 m3/h prie 350 Pa. Filtrų klasė F7/M5, šilumokaičio naudingumas ne mažiau 80%. 
Vėdinimo įrenginys montuojamas su pilna automatikos komplektacija bei laidiniu valdymo pulteliu, kuris montuojamas sporto salėje. 
Rekuperatorius komplektuojamas su uždarymo sklendėmis bei pavaromis, bei triukšmo slopintuvais.

	TS-2
	Vidaus ortakinės grotelės

	Grotelės skirtos oro ištraukimui, padavimui, gaminamos iš cinkuoto plieno. Grotelės skirtos montuoti ortakyje su reguliavimo sklende, oro kiekis iki 500 m3/h.

	TS-3
	Ugnies vožtuvai

	Priešgaisrinės sklendės montuojamos ortakiams kertant ventkameros bei sporto salės sienas. Sklendės turi būti sertifikuotos, paženklintos CE ženklu, parinktos pagal ortakio skersmenį, oro kiekis iki 5000 m3/h ir atitinkančios montavimo reikalavimus. Sumontavus priešgaisrines sklendes, jas reikia užsandarinti pagal priešgaisrinių sklendžių montavimo instrukciją.

	TS-4
	Reguliavimo sklendės

	Apvalios reguliavimo – matavimo sklendės skirtos reguliuoti ir matuoti oro srautą vėdinimo ortakyje į rūbinę ir WC patalpas. Diafragminiais mechanizmais išvengiama sūkurių ir papildomo triukšmo. Ji montuojama ant atšakų į difuzorius.

	TS-5
	Izoliaciniai mineralinės vatos dembliai

	Akmens vatos su aliuminio folija dembliai skirti iš lauko oro paėmimo – šalinimo ortakiams izoliuoti. Izoliacijos storis 100mm.

	TS-6
	Cinkuotos skardos ortakiai

	Cinkuotos skardos ortakiai gaminami iš cinkuoto juostinio arba šaltai valcuoto lakštinio plieno. Cinkuoto plieno gaminių atsparumas korozijai klasė yra C2. Ortakiai jungiami movomis arba flanšais. Cinkuotos skardos storis 0,5 – 0,7 mm.

	TS-7
	Difuzorių montavimas, kai jungtis skersmuo iki 160 mm

	Lubose, oro tiekimo arba ištraukimo vietose rūbinėje, WC patalpose montuojami oro tiekimo, ištraukimo difuzoriai. Difuzoriai turi atitikti šiuos reikalavimus:
Difuzorių spalva – balta;
Pagaminti iš cinkuotis skardos;
Su tvirtinimo elementais pritaikytais pakabinamoms luboms.
Sumontuoti difuzoriai turi būti stabilūs, prigludę prie paviršiaus ir pritvirtinti iš išorės nematomais elementais. Prie paviršių turi būti naudojamos poroloninės tarpinės.

	TS-8
	Vėdinimo sistemų ištraukimo arba pritekėjimo štampuotų grotelių montavimas

	Pastato išorėje ant įrengtų oro ventiliacijos angų turi būti įrengtos apsauginės štampuotos ventiliacinės grotelės. Ventliacijos grotelių matmenys turi būti tokie, kad anga iš visų pusių butų uždengta plačiau nei jos kraštas 50 mm. Grotelės cinkuoto plieno, pagamintos štampavimo būdu. Grotelių vidinėje pusėje turi būti įrengtas tinklelis apsaugantis nuo vabzdžių patekimo iš lauko į ventiliacijos sistemą. Tinklelis turi būti pagamintas iš aliuminio, akutės dydis ne daugiau nei 0,5 mm2. Grotelės turi tūrėti stogelį nuo tiesioginių kritulių. Grotelių matmenys tikslinami vietoje.

	TS-9
	Ardymo darbai

	Vykdant ardymo darbus bei kitus demontavimo darbus, turi būti išsaugomi inžineriniai tinklai, konstrukcijos būtinos objektui funkcionuoti. Visi ardymo darbai atliekami prisilaikant darbų saugos, priešgaisrinių reikalavimų. Išardžius betonines sienas, susidaręs betono laužas atskiriamas nuo metalo armatūros ar kitų rūšiuotinų atliekų. Medžiagos, kurios nuardomos laikinai, ir turės būti panaudotos atstatant konstrukcijas ar paviršius, turi būti išsaugotos ir nuardomos jų nepažeidžiant. Pabaigus darbus rangovas privalo išvežti iš objekto visa statybinį laužą, šiukšles ir pristatyti statybinio laužo, šiukšlių išvežimo priėmimo – pridavimo deklaraciją užsakovui. Susidariusios atliekos turi būti išrūšiuotos ir laikinai laikomos atskirai iki perdavimo atliekų tvarkytojams. Išrūšiuotos atliekos turi būti perduodamos įmonėms, turinčiomis teisę tvarkyti tokias atliekas pagal sutartis dėl jų naudojimo ir šalinimo. Baigus darbus užsakovui turi būti perduoti visų griovimo/remonto darbų vykdymo metu susidariusių atliekų, išskyrus komunalines, lydraščiai (kopijos). Susidariusios atliekos išvežamos apie 10 km atstumu. 

	TS-10
	Kabelių montavimas

	Nuo paskirstymo skydo iki ventkameros vedamas monolitinis kabelis kurio matmenys 5x16 mm2. Laidininkas – monolitinis varis. Vardinė įtampa 0,6/1 kV. Elektros instaliacijai patalpose gali būti naudojami tiktai laidininkai su izoliacija ir apsauginiais apvalkalais iš PVC plastiko arba iš kitų sunkiai degių izoliacinių medžiagų. Visi laidininkai privalo atitikti standartų IEC 227, IEC 228, IEC 502, IEC 332 reikalavimus, bei tikti eksploatacijai temperatūros diapazone – 30’C - +70’C. Kabelių tiesimą atlikti laikantis Elektros linijų ir instaliavimo įrengimo taisyklių reikalavimų. Kabeliai montuojami apsauginiuose šarvuose. Vėdinimo sistema turi būti prijungta prie gaisrinės centralės – gaisro atveju automatiškai atjungiama.


	TS-11
	3P modulinių automatinių išjungiklių, relių ir kontaktorių montavimas paskirstymo skyde

	Pastato įvadinėje spintoje montuojamas automatinis jungiklis tripoliam išvadui, kurio nominali srovė 63 A, paskirstymo dėžutėje antrame aukšte montuojamas automatinis jungiklis tripoliam išvadui, kurio nominali srovė 32 A. 


PRIDEDAMA: pastato planai, 2 lapai.
___________________________________________________________________________________

